Yoshihide Suga

Yoshihide Suga (Bahasa Jepun: 菅 義偉, Suga Yoshihide, lahir 6 Disember 1948) ialah seorang ahli politik Jepun merupakan pengganti Shinzō Abe sebagai Perdana Menteri Jepun, pada 16 September 2020 hingga perletakan jawatannya pada 4 Oktober 2021. Beliau juga mempunyai tempoh terpanjang dalam sejarah Jepun sebagai Ketua Setiausaha Kabinet, berkhidmat dari Disember 2012 hingga September 2020. Beliau telah mewakili daerah Kanagawa ke-2 sejak 1996, dan sebelumnya menjabat sebagai Menteri Hal Ehwal Dalam Negeri dan Komunikasi untuk kabinet Shinzō Abe dari September 2006 hingga Ogos 2007. Beliau juga adalah ahli Parti Demokratik Liberal (LDP).

Beliau memenangi undian kepimpinanan parti LDP berikutan peletakkan jawatan Shinzo Abe pada September 2020 yang melayakkan beliau menggambil alih jawatan Abe pertama kali sejak bermulanya Zaman Reiwa - beliau sendiri bertanggungjawab mengumumkan permulaan zaman tersebut semasa pemerintahan Abe.

Beliau telah digantikan oleh Fumio Kishida sebagai Perdana Menteri pada 4 Oktober 2021 setelah perletakan jawatannya dan pengunduran diri dari pertandingan kepimpinan partinya.

Kehidupan awal
Suga dilahirkan dari keluarga petani strawberi di Ogachi (sekarang Yuzawa), sebuah kawasan pedesaan di Wilayah Akita, dan berpindah ke Tokyo setelah lulus dari Sekolah Tinggi Yuzawa.

Beliau bersekolah malam untuk memperoleh LL.B. dari Universiti Hosei pada 1973 yang baginya pilihan termurah yang tersedia ketika itu, sambil itu beliau  bekerja di kilang kadbod untuk membiayai kos bulanan universiti.

Kerjaya politik
Setelah menamatkan pengajian di universiti, Suga bekerja pada kempen pilihan raya Dewan Kaunselor, dan selepas itu bekerja sebagai setiausaha kepada Ahli Diet LDP Hikosaburo Okonogi selama 11 tahun. Suga mengundurkan diri dari jawatan ini pada Oktober 1986 untuk meneruskan kerjayanya dalam bidang politik. Beliau terpilih ke Majlis Bandaraya Yokohama pada bulan April 1987, berkempen dari pintu ke pintu dengan berjalan kaki dan memakai enam pasang kasut. Beliau mempelopori praktik memberi pidato kempen di hadapan stesen kereta api yang sibuk, yang kini biasa dilakukan di kalangan calon politik Jepun.


Suga terpilih untuk Diet Jepun pada pilihan raya 1996, mewakili daerah Kanagawa ke-2. Pada tahun ketiganya dalam Diet, dia mengalihkan sokongannya dari Perdana Menteri Keizo Obuchi kepada mantan Setiausaha Jeneral LDP Seiroku Kajiyama, suatu langkah yang tidak biasa bagi seorang ahli perundangan muda.  Beliau terpilih kembali pada pilihan raya 2000, pilihan raya 2003, dan pilihan raya 2005.

Gaya berkempen "sudut jalan" miliknya dikreditkan sebagai faktor berjayanya kerusi beliau dipertahankan pada pilihan raya 2009, ketika ramai ahli parlimen LDP yang lain kehilangan tempat duduknya di tengah lonjakan sokongan terhadap Parti Demokratik Jepun.

Sebagai Ketua Setiausaha Kabinet

Suga mengekalkan hubungan rapat dengan Shinzo Abe sebagai antara pegawai dipercayainya pada akhir 2000-an dan awal tahun 2010, malah beliau menggunakan pengarunya mendesak Abe mencalonkan dirinya sebagai presiden LDP pada 2012. Tidak seperti sekutu Abe yang lain, Suga mendorong Abe untuk memfokuskan perhatian kepada ekonomi dan bukannya cita-cita Abe yang lama untuk menyemak semula Perkara 9 Perlembagaan Jepun, yang melarang Jepun memiliki tentera.

Beliau bertanggungjawab dalam jawatannya membuat pengumuman nama "Reiwa" yang menjadi nama zaman pemerintahan baharu Jepun dengan naiknya Maharaja Naruhito pada 1 April 2019, penampilannya menarik perhatian orang ramai sehingga beliau sendiri mendapat jolokan Reiwa-ojisan (「令和おじさん」, "Pak cik Reiwa").。

Suga bertugas sebagai wakil utama Abe semasa menangani pandemik COVID-19 pada 2020. Beliau mengkritik struktur birokrasi Jepun, dengan perpecahan mendalam antara kementerian, sebagai batu halangan kepada penyelarasan untuk menghentikan penyebaran virus.

Suga adalah Ketua Setiausaha Kabinet yang paling lama berkhidmat dalam sejarah Jepun; Ketua Setiausaha Kabinet yang paling lama berkhidmat kedua, Yasuo Fukuda, berkhidmat selama 1,289 hari, kurang dari separuh sepanjang perkhidmatan Suga.

Persaingan kepimpinan LDP 2020
Berikutan pengumuman peletakan jawatan Shinzo Abe pada Ogos 2020, Suga muncul sebagai pesaing utama untuk menggantikannya, dengan sokongan kedua Abe sendiri, Timbalan Perdana Menteri Taro Aso, Setiausaha Agung LDP Toshihiro Nikai, dan dua faksi terbesar dalam LDP. Pesaing Suga dalam persaingan kepemimpinan LDP termasuk saingan lama Abe Shigeru Ishiba, ketua dasar LDP Fumio Kishida (yang sebelumnya menjadi calon pilihan Abe dan Aso), dan menteri kabinet Toshimitsu Motegi serta Taro Kono.

Kehidupan peribadi
Suga sudah berkahwin dan mempunyai tiga orang anak lelaki. Isterinya, Mariko, adalah saudara perempuan rakan sekerjanya di pejabat Hikosaburo Okonogi.

Suga mempunyai rutin kecergasan harian termasuk melakukan 100 situps dan 40 minit berjalan kaki setiap pagi, dan 100 situp setiap malam. Dia memulakan rutin ini setelah seorang doktor menasihatinya untuk menurunkan berat badan, dan menurunkan 14 kg dalam empat bulan.

Rujukan

Pautan luar



Kategori:Kelahiran 1948
Kategori:Orang hidup
Kategori:Perdana Menteri Jepun
Kategori:Ahli politik Jepun
Kategori:Ahli Nippon Kaigi
Kategori:Alumni Universiti Hosei